אליפות העולם בשחייה 2005

אליפות העולם האחת עשרה בשחייה נערכה במונטריאול, קנדה, מה-16 ביולי ועד ל-31 ביולי 2005. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, ובנוסף התקיימה תחרות שחייה במים פתוחים. תחרות השחייה במים פתוחים נערכה לראשונה בבריכה, ולא בנהר, שנבנתה לאולימפיאדת מונטריאול (1976) לתחרויות החתירה. בתחרות השתתפו 1784 ספורטאים, מ-144 מדינות. קיום האליפות במונטריאול הועמד בספק, לאחר שמארגני האירוע לא הצליחו להוכיח תמיכה כלכלית מספקת. בפברואר 2005 הוחלט להעביר את המשחקים ממונטריאול לאחת הערים שהיו מעוניינות לארח אותם. בסופו של דבר, לאחר הבטחה של גורמים ממשלתיים בדבר תמיכה כלכלית באירוע, מונטריאול הוכרזה בשנית והאירוע התקיים כסידרו. ב-16 ביולי 2005 לפני תחילת המשחקים ניבחרה רומא לארח את המשחקים בשנת 2009. ארצות הברית (ארצות הברית) ניצחה בתחרות, עם 17 מדליות זהב ו-39 בסך הכל. אוסטרליה (אוסטרליה) סיימה שנייה עם 13 מדליות זהב ו-25 בסך הכל וסין (הרפובליקה העממית של סין) סיימה במקום השלישי עם 5 מדליות זהב, ו-17 מדליות בסך הכל. ליבי טריקט (לנטון) (אוסטרליה אוסטרליה), זכתה ב-5 מדליות (3 זהב ו-2 כסף), לייזל ג'ונס (אוסטרליה אוסטרליה), זכתה ב-3 מדליות זהב וקבעה שיא עולם חדש, ג'סיקה שיפר (אוסטרליה אוסטרליה), זכתה ב-3 מדליות (2 זהב ו-1 כסף) וקבעה שיא עולם חדש וג'ודי הנרי (אוסטרליה אוסטרליה), זכתה ב-3 מדליות זהב. קייטי הוף (ארצות הברית ארצות הברית), זכתה ב-3 מדליות זהב וקייט זיגלר (ארצות הברית ארצות הברית) זכתה ב-2 מדליות זהב וקירסטי קובנטרי (זימבבואה זימבבואה) זכתה ב-4 מדליות (2 זהב ו-2 כסף). מייקל פלפס (ארצות הברית ארצות הברית), זכה ב-6 מדליות (5 זהב ו-1 כסף), ארון פירסול (ארצות הברית ארצות הברית), זכה ב-3 מדליות זהב וקבע שיא עולם חדש, ברנדן הנסן (ארצות הברית ארצות הברית), זכה ב-3 מדליות זהב, איאן קרוקר (ארצות הברית ארצות הברית) זכה ב-3 מדליות (2 מדליות זהב ו-1 כסף) ושיא עולם חדש. גרנט האקט (אוסטרליה אוסטרליה), זכה ב-5 מדליות (3 זהב במשחים הארוכים, 1 כסף ו-1 ארד) עם שיא עולם חדש ורולנד סקומן (דרום אפריקה דרום אפריקה) זכה ב-3 מדליות (2 זהב ו-1 כסף) ושיא עולם חדש. באליפות ניקבעו 9 שיאי עולם חדשים (4 לנשים ו-5 לגברים). נוסף לכך, נקבעו 15 שיאי תחרות חדשים (10 לנשים ו-5 לגברים). ג'ייד אדמיסטון (אוסטרליה אוסטרליה) קבעה שיא עולם חדש במשחה ל-50 מטר חזה בתוצאה של 30.45 שניות. ג'סיקה הארדי (ארצות הברית ארצות הברית) קבעה שיא עולם חדש במשחה ל-100 מטר חזה בתוצאה של 1:06.20 דקות בשלב חצי הגמר. לייזל ג'ונס (אוסטרליה אוסטרליה) קבעה שיא עולם חדש במשחה ל-200 מטר חזה בתוצאה של 2:21.72 דקות. אוטיליה ינדז'ייצ'אק (פולין פולין) קבעה שיא עולם חדש במשחה ל-200 מטר פרפר בתוצאה של 2:05.61 דקות. גרנט האקט (אוסטרליה אוסטרליה) קבע שיא עולם חדש במשחה ל-800 מטר חופשי בתוצאה של 7:38.65 דקות. ארון פירסול (ארצות הברית ארצות הברית) קבע שיא עולם חדש במשחה ל-200 מטר גב בתוצאה של 1:54.66 דקות. רולנד סקומן (דרום אפריקה דרום אפריקה) קבע שני שיאי עולם חדשים במשחה ל-50 מטר פרפר בתוצאה של 23.01 שניות בשלב חצי הגמר ו-22.96 שניות בשלב הגמר. איאן קרוקר (ארצות הברית ארצות הברית) קבע שיא עולם חדש במשחה ל-100 מטר פרפר בתוצאה של 50.40 שניות. אלכסנדר דספטי (קנדה קנדה) שבר את גבול 800 הנקודות כשקבע שיא עולם חדש 813.60 נקודות, בניקוד מצטבר ממקפצה גמישה מ-3 מטר. נוסף לכך, הוא זכה בכל 3 המקפצות (1 מטר, 3 מטר ו-10 מטר) בקריירה שלו. במונטריאול הוא זכה ב-1 מטר ו-3 מטר, לפני התחרות מפלטפורמה קשיחה מ-10 מטר הוא ניפצע ולכן לא השתתף בגמר. צ'לסי דייוויס (ארצות הברית ארצות הברית) נפגעה בפניה תוך כדי קפיצה ממקפצה גמישה ממטר אחד. היא הובלה לבית החולים בהכרה וניזקקה לתפרים. פציעתה לא הייתה חמורה. 8 שחיינים יצגו את ישראל באליפות, 3 נשים ו-5 גברים. השחיין יואב גת הגיע לשלב חצי הגמר במשחה ל-200 מטר גב וסיים במקום ה-14. מדיה וקבצים בנושא אליפות העולם בשחייה 2005 בוויקישיתוף רמי היפש, מונטריאול, טייק 2, באתר הארץ, 21 ביולי 2005 רמי היפש, חמישה ישראלים יפתחו היום את אליפות העולם בשחייה בקנדה, באתר הארץ, 24 ביולי 2005